HOY TV

HOY TV，之前叫奇妙電視中文台、香港開電視，係香港奇妙電視擁有嘅一條以粵語廣播為主嘅香港免費電視頻道，已經喺2017年5月14號啟播。頻道冧巴77，會用有線寬頻嘅固網同數碼大氣電波傳送畫面。

歷史
2016年5月31號，奇妙電視正式獲發免費電視牌，呢個台同英文台就喺7月22號開始測試訊號，嗰陣個名叫奇妙電視中文台，頻道冧巴先後用過901、71同77。2017年3月15號，奇妙電視宣佈中文台會喺5月14號晚8點啟播。2017年5月12號，呢個台開始試播，正式用名「奇妙77台」。2018年10月16號舉行節目品牌發佈會，宣佈77台喺10月27號正式改名做「香港開電視」。2022年10月17號舉行嘅發佈會內宣佈喺10月18號再改名做「HOY TV」。

網上重溫安排
奇妙電視中文台開台初期，網站上面「直播」同「重溫」兩版都係吉，亦未有流動應用程式。要到2017年6月13號，奇妙電視中文台先至提供非新聞、財經報道時段嘅直播，同年11月14號提供網上全日直播同埋一啲節目嘅重溫，亦推出流動應用程式。

2020年7月開始，有線寬頻網站新增「開電視任你睇」欄目，提供好多過去同最新節目嘅足本重溫，亦包括每集節目嘅標題同內容簡介資訊，不過自2021年頭開始首播嘅節目就無放上去畀人重溫，而2020年底之前已經開始播嘅節目就暫時唔受影響，仍然有最新集數重溫。

節目

自製娛樂節目
杜汶澤食住上
朝拜傲媽
帶阿媽去旅行2017
香港有寶證
放試
來吧冠軍
身·醫·管
無恐不入
娛樂巴巴閉
吾男吾女
香港事·香港是...
娛樂新聞

外購劇集
六扇門
鬼怪 - 孤單又燦爛的神
浪漫醫生金師傅
我的金雨

自製劇集
閃婚100天
熱戀100天

合約藝員
奇妙77台出鏡嘅大部份藝人都係簽部頭合約，即係一份約拍一個節目，只係得少數出身香港有線電視嘅藝人屬簽長約嘅合約藝員。

2021年頭，香港開電視有11個合約藝員：

男藝員
李尚正
嚴崇天
馬梓軒

女藝員
盧頌恩
黃芳雯
李麗珊
鄺芷凡
霍嘉恩
連佳麗
林靜莉
王凌燕

HOY TV官方網頁
有線寬頻 i-CABLE - 開電視任你睇

奇妙電視
香港數碼地面電視廣播‎